ปัจจัยลบรุมหุ้นเช้า22ส.ค.ร่วง16.14จุด
ดัชนีหุ้นไทยภาคเช้า 22 ส.ค. ลดลงต่อเนื่องปิดที่ 1,053.09 จุด ลดลง 16.14 จุด มูลค่า 15,488.32 ล้านบาท
22 ส.ค. 2554

ดัชนีหุ้นไทยภาคเช้า 22 ส.ค. ลดลงต่อเนื่องปิดที่ 1,053.09 จุด ลดลง 16.14 จุด มูลค่า 15,488.32 ล้านบาท




ดัชนีตลาดหลักทรัพย์แห่งประเทศไทย วันที่ 22 ส.ค.ปรับลดลงอย่างต่อเนื่องตั้งแต่เปิดตลาด จนกระทั่งปิดตลาดในภาคเช้าที่ 1,053.06 จุด ลดลง 16.14 จุด หรือ 1.51% มูลค่าการซื้อขาย 15,488.32 ล้านบาท ท่ามกลางปัจจัยลบทั้งจากต่างประเทศและผิดหวังกับตัวเลขเศรษฐกิจไตรมาส 2 ปี 2554
บริษัทหลักทรัพย์ (บล.) ธนชาต ประเมินว่า ในระยะสั้นนี้ตลาดหุ้นไทยยังมีความเสี่ยงที่จะปรับลดลงต่อไปตามตลาดหุ้นโลก นำโดยดัชนีดาวโจนส์ ซึ่งปิดตลาดเมื่อวันศุกร์ลดลง 172.93 จุด ไปอยู่ที่ 10,817.65 จุด และมีแนวโน้มจะลงไปทดสอบระดับต่ำสุดเดิมที่ 10,600 จุด เนื่องจากความกังวลเกี่ยวกับเศรษฐกิจสหรัฐและวิกฤตหนี้ยุโรป
ขณะที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือสภาพัฒน์ รายงานภาวะเศรษฐกิจไทยในไตรมาสที่ 2 ของปี 2554 ว่า มีอัตรการขยายตัว 2.6 % ชะลอจากไตรมาสที่ผ่านมาที่ขยายตัว 3.2%  รวมครึ่งปีแรกเศรษฐกิจไทยมีอัตราการขยายตัวที่ระดับ 2.9 %
นอกจากนี้ สภาพัฒน์ ยังปรับประมาณการอัตราการขยายตัวของเศรษฐกิจทั้งปีลงจาก 3.5 - 4.5% เหลือ 3.5-4% เนื่องจากยังมีปัจจัยเสี่ยงคือภาวะเศรษฐกิจโลก 
ทั้งนี้ อัตราการขยายตัวทางเศรษฐกิจไตรมาส 2 ที่ประกาศออกมานั้น ต่ำกว่าที่นักวิเคราะห์คาดว่า ในไตรมาส 2 เศรษฐกิจจะขยายตัว 3.6% และหวังว่าจะเข้ามาช่วยพยุงดัชนีไว้ได้
มูลค่าซื้อขาย 5 อันดับหลักทรัพย์ 
BANPU  ปิด 630.00 บาท -28.00 บาท หรือ -4.26%PTT ปิด 313.00 บาท -5.00 บาท หรือ -1.57%KBANK  ปิด 127.00 บาท -4.00 บาท หรือ -3.05%  SCB ปิด 115.00 บาท -2.00 บาท หรือ -1.71%BBL ปิด 154.50 บาท -4.50 บาท หรือ -2.83%